આજકાલ તો પબ્લિકને મોંઘવારી, બેકારી અને આતંકવાદની સળગતી ચિંતામાંથી મુક્ત કરવા માટે પબ્લિકને કેવાં કેવાં સપનાં બતાવવાં, એ સપનાંની ડિઝાઇન કેવી રાખવી, એમાં કયા કયા કલરને કેટલું પ્રાધાન્ય આપવું, સપનાંની સાઇઝ કેટલી રાખવી, એ સપનાં પર મેન્યુફેક્ચરિંગ ડેટ લખવી પણ એક્સ્પાઇરી ડેટ રાખવી કે નહીં રાખવી એ બધું તો ઠીક, એ સપનાં પૂરાં થવાની ગેરંટી આપવી કે નહીં આપવી, આ બધા રચનાત્મક મુદ્દાઓની ચર્ચા કરવા માટે શેખચલ્લીના સવાયા વારસદારોની એક કમિટી બનાવવામાં આવે છે અને એ પ્રમાણે ચૂંટણી જીતવાનો રોડમેપ તૈયાર કરવામાં આવે છે.